**ПЛАН ЗА ДЕЙНОСТТА**

**на НЧ „Н.Й.Вапцаров - 1925 г.” през 2019 год.**

 **I.ОСНОВНИ ЗАДАЧИ**: Читалището да продължава да задоволява потребностите на гражданите, свързани с:

1.Развитие и обогатяване на културния живот, социалната и образователна дейност в селото.

2.Запазване на обичаите и традициите в района.

3.Разширяване на знанията на гражданите и приобщаването им към ценностите и постиженията на науката, изкуството и културата.

4.Възпитаване и утвърждаване на национално самосъзнание.

5.Осигуряване на достъп до информация.

 **II.ЗАДАЧИ ПО ОСНОВНИТЕ ДЕЙНОСТИ:**

 ***Художествено-творческа дейност***

1.Художественият колектив да подготвя репертоара си така, че той да е подходящ за реализиране на различни програми, фестивали и конкурси. Културно масовите мероприятия да се подготвят така, щото да задоволяват интересите на жителите в селото и да привличат повече членове на читалището.

2.Участие на фолклорната група в Общински събор на народното творчество.

3.Участие на фолклорната група в национални и регионални фестивали и конкурси.

4.Участие на фолклорната група в деня на Славянската писменост - **24.05.2019 г.**

 ***Библиотечна дейност***

1.Работата на библиотеката да бъде насочена към по-висока култура на обслужване, за привличане на по-голям брой читатели, чрез пропагандиране на нова литература, срещи с писатели, тематични вечери, утра с учениците, съвместно отбелязване на годишнини и други празници с децата от ОУ „Хр. Ботев”, ДГ „М.Палаузов”, с членовете на пенсионерския клуб „Надежда”.

2.Закупуване на нова литература на стойност около 500 лв.

3.Насърчаване на четенето чрез мотото „Аз мога вече да чета и обичам четенето".

4.Среща с писателите от село и представяне на книгите им.

5.Представяне на книгите: ***„С корени от Странджа”, „Разказах за вас” и др.***

 ***Организационно-техническа дейност***

1.Настоятелството на читалището да търси начин за набиране на средства от други източници / общински бюджет или проекти / за реализиране на основните дейности на читалището.

2.Да планува заседания и срещи с писатели и видни общественици.

3.Да обменя опит с други читалища.

4.Да участва в опазването на паметниците в селото.

 **III.КАЛЕНДАРЕН ПЛАН**

**ЯНУАРИ:**

1.Организиране на читалищните членове и събиране на членски внос за ***2019 година***.

2. **02.01. – 97 год.** от рождението на Блага Димитрова – българска поетеса /1922 – 2003/

3.**06.01. –** **171 г.** от рождението на Хр. Ботев (патрон на нашето училище), утро с четене на негови стихотворения.

4.**12.01**. - **115 г.** от рождението на Георги Караславов (1904-1980) - писател (четене на негови произведения с децата от училището.

5.**21.01.** - Отбелязване Деня на родилната помощ - /Бабинден /съвместно с жените от пенсионерския клуб.

6. **28.01. – 97 год.** От рождението на Цветан Ангелов – бълг. писател, издал няколко детски книги със стихотворения, пиеси и романи за деца и юноши. /1922 – 1982 /

**ФЕВРУАРИ:**

1. **14.02. –** отпразнуване деня на лозаря **- Трифонов ден** съвместно с пенсионерския клуб „Надежда”.

2. **18.02.** - Отбелязване **146 год.** от обесването на В.Левски (1837-1873) - рецитиране на стихотворения, четене на други материали за него с ученици от ОУ „Христо Ботев”и в пенсионерският клуб..

3. **28.02. – 112 г.** от рождението на Емилиян Станев /истинското му име е Никола Стоянов Станев/- бълг. белетрист, академик /1907 – 1979/

**МАРТ:**

1.**01.03.** - Посрещане на Баба Марта с децата от ОУ „Хр.Ботев" и ДГ „М.Палаузов"- връзване на мартенички на децата, както и отпразнуване с жените от пенсионерския клуб „Надежда"

2. Отпразнуване на Деня на самодееца с фолклорния състав.

3. **03.03.** - **141 год.** от Освобождението ни от турско робство - четене на материали и поднасяне на цветя на паметника в селото ни съвместно с членовете на пенсионерски клуб „Надежда”.

4. **8.03.** - честване Деня на жената с жените от клуба.

**5. 13.03.** – провеждане на заседание на читалищното настоятелство във връзка с провеждането на годишното отчетно събрание – приемане на доклада.

5. **16.03.** – Отпразнуване на Тодоровден, съвместно с членовете на пенсионерския клуб.

6. **20.03.** - Провеждане на годишното отчетно събрание на читалището.

7. **27.03. – 87 год.** от рождението на Слав Хр. Караславов – български поет и белетрист /1932 – 2002/- четене на негови стихотворения.

**АПРИЛ:**

1. **01.04.**- маратон на четенето - четене на книжки и отбелязване Деня на шегата с децата от началното училище.

2.**07 04.** – Ден на здравния работник – среща на д-р Й. Станева съвместно с жените от пенсионерския клуб.

3. **13.04.** - участие на фолклорната група към читалището с изпълнения на песни в деня на годишното събрание на ЗК „Житен край”.

4. **20.04.** - Представяне на книгите ***„Разказах за вас”*** и **„Защото ви обичам”** от Мина Пеева - среща с издателството.

5. **20.04.** - Лазаровден - лазаруване на ученическа група от ОУ „Хр.Ботев" и децата от ДГ „М. Палаузов”..

6. **24.04.** - заседание на читалищното настоятелство за първото тримесечие.

7. **25.04**. **– 57 год.** от рождението на **Петя Дубарова** – най- младата бълг. поетеса /1962 – 1979 / - биографични данни и четене на нейни стихотворения – / патрон на литературния клуб към читалището./

8. **29.04.-** **125 год**. от рождението на **Елисавета Багряна** четене на нейни произведения с децата от ОУ „Хр. Ботев”.

**МАЙ:**

1 .Участие на фолклорната група в Общински събор на народното творчество.

2.  **11.05. - 122 год.** от смъртта на **Алеко Константинов** – бълг. писател и общественик /1863 – 1897/.

3. **15.05.** – представяне на книгата **„С корени от Странджа”** - автор Байчо Праматаров, среща съвместно с издателството.

4. Участие на фолклорната група в национални и регионални фестивали и конкурси.

5. **24.05.** - Отпразнуване деня на Славянската писменост и бълг.култура, който е и празник на читалището - подаряване на книги на редовните ни читатели и децата.

6. Изготвяне на флаер (диплянка) за музея и картинната галерия в читалището.

**ЮНИ :**

1 .**01.06.** - Честване деня на детето с децата от ДГ „М. Палаузов”- поднасяне на подаръци по случай празника.

2.**02.06.** - Ден на Ботев и загиналите - четене не негови произведения и др. материали за него.

3.**12 или 19.06.** - Среща със проф. Иван Михов и представяне на книгата му „Истини за земеделието, аграрната наука и селските райони в България”.

4. Лятна ваканция в библиотеката - литературни четения.

5. Среща с писателите: **Стоян Георгиев** и **Георги Георгиев** / представяне на книгата /.

6. Участия на фолклорната певческа група в различни фестивали.

**ЮЛИ:**

1. **03.07.** – Заседание на читалищното настоятелство за първото шестмесечие.
2. **09.07**. – **169 год.** от рождението на **Иван Вазов** /09.07.1850 – 22.09.1921/ - четене на негови разкази и стихотворения с децата от ОУ.

3. 18.07. – **182 год.** от рождението на **Васил Левски** – Апостол на свободата /1837 – 1873/

4. **23.07. – 77 год.** от смъртта на **Н.Й.Вапцаров** – патрон на читалището ни /1909 -1942/- четене на негови стихотворения и материали за неговия живот и дейност.

 5. Лятна ваканция в библиотеката - литературни четения.

**АВГУСТ:**

Няма да се провеждат мероприятия, тъй като секретаря през този месец ползва платения си отпуск.

**СЕПТЕМВРИ:**

1.**06.09.** - Отбелязване Деня на съединението на България.

2.**09.09.** - **75 год.** от победата над хитлерофашизма - поднасяне цветя пред паметника.

3.**15.09.** - Откриване на новата учебна година - присъствие на секретаря и създаване на материал за вестника, заедно със снимки.

4. **22.09.** - Честване Деня на независимостта на България.

5. **22.09.** – **98 год.** от смъртта на **Иван Вазов** /09.07.1850 – 22.09.1921/ **-** четене на негови разкази/

**ОКТОМВРИ:**

1. **01.10.** - Международен ден на възрастните хора - честване в пенсионерския клуб.

2. **15.10.** – **82 год.** от смъртта на **Йордан Йовков** – бълг. писател. /09.11.1880 – 15.10.1937/- четене на негови разкази с децата от ОУ

3. **17.10.** – литературно четене с децата от началния курс.

**НОЕМВРИ:**

**1. 01.11.** - Честване Деня на народните будители съвместно с членовете от клуба и среща с деца в библиотеката.

2. **09.11. - 139 год.** от рождението на **Йордан Йовков** – бълг. писател. /09.11.1880 – 15.10.1937/- четене на негови разкази с децата от ОУ.

3. **17.11.** – **192 год**. от рождението на **Петко Р. Славейков** – бълг. поет, преводач фолклорист /1827 – 1895/.

4**. 22.11.** - 0тбелязване **106 год.** от рождението на **Асен Босев** - детски писател с децата от началното училище. (22.11.1913- 24.04.1997)

5. **26.11.** - Литературно четене с деца от ОУ „Хр. Ботев”.

**ДЕКЕМВРИ:**

1. **04.12**. - **40** **год.** от смъртта на **Петя Дубарова** /1962 – 1979/ - среща със сестра й Елица Дубарова - съвместно с пенсионерския клуб и у-ци от ОУ „Христо Ботев”.

2. **07.12**. - **110 год.** от рождението на **Н.Й.Вапцаров** /1909 -1942/ - отбелязване на годишнината по подобаващ начин съвместно с пенсионерския клуб и ученици.

3. **24.12.** - Коледуване по домовете от коледарската група.

4. **29.12.** - Посрещане на Новата година с жителите на селото в центъра.

 **ДРУГИ ДЕЙНОСТИ**

1 .Закупуване на нова литература - предвидени са 500 лв. за 2019 г.

2.Абонамент на читалището за вестници и списания – до края на м. декември за 330 лв.

3.Ежемесечно издаване на вестник ***„Екзархантимовска светлина”.***

4.Стопанска дейност.

 а)Поддържане на помещенията за: музейната сбирка, картинната галерия и снимковия материал – слагане надписи на снимките и музейните експонати.

 б)създаване на инвентарна книга

 в)Ремонт на оградата на ч-щето.

 **IV.ФИНАНСОВО ОБЕЗПЕЧАВАНЕ:**

**Читалището формира бюджета си от набраните средства от:**

1. субсидия от държавния и общинския бюджети.

2. членски внос.

3. наем от земеделска земя.

4. културно-просветна и информационна дейност.

5. художествена самодейност / коледуване и лазаруване/.

6. дарения.

 **V.ЗАСЕДАНИЯ НА НАСТОЯТЕЛСТВОТО**:

На всяко тримесечие и за годишното събрание.

1. Обсъждания по:

\* Отчети по основните дейности на читалището за всяко тримесечие.

\* Приемане планове за работа.

\* Приемане бюджета на читалището.

\* Финансови въпроси свързани с основната дейност на читалището.

\* Ремонтни дейности.

\* Текущи.

**18.10.2018 год.**  **ПРЕДСЕДАТЕЛ: ……………………**

 **/Б. Праматаров/**